ལྔ།ལུས་རྩལ་སྦྱོང་སྐབས་གལ་ཏེ་མགོ་ཡུ་འཁོར་བ་དང་མགོ་ན་བ།དངངས་སྐྲག་སྐྱེས་པ།སྐྱུགས་མེར་ལངས་བ།སྐྱུགས་པ་སོགས་ཀྱི་མི་བདེ་བའི་སྣང་ཚུལ་བྱུང་ན་མྱུར་དུ་མཚམས་འཇོག་པ་དང་ཆབས་ཅིག་སྨན་པར་སྟོན་དགོས།གཞན་ཡང་ཚང་མར་དྲན་སྐུལ་བྱེད་རྒྱུ་ཞིག་ནི་སྙིང་ནད་བྱུང་བའི་ནད་པས་ཞོགས་པར་སྦྱོང་བརྡར་བྱེད་མི་རུང་།སྔ་དྲོ་དུས་ཚོད་དྲུག་ནས་དགུ་བར་ནི་ཏོག་དབྱིབས་སྙིང་ནད་དང་ཀླད་ཁྲག་ཐོན་པའི་ནད་ཕོག་པར་ཉེན་ཁ་ཆེ་ཞིང་།སྐབས་དེའི་ནད་ཕོག་ཚད་ནི་སྔ་དྲོའི་དུས་ཚོད་བཅུ་གཅིག་ཡས་མས་ལས་ལྡབ་གསུམ་གྱིས་མཐོ་བ་རེད།གཞན་ཡང་མིའི་འཕར་རྩའི་ཁྲག་ཤེད་སྔ་དྲོ་ཅུང་མཐོ་བས།སྙིང་ནད་ཕོག་པའི་ནད་པར་མཚོན་ན་ལུས་རྩལ་སྦྱོང་བའི་དུས་ཚོད་དེ་ཕྱི་དྲོ་འདེམས་ན་ལེགས།